1. **ŠOLSKI DAN**

Spet smo zakorakali v novo šolsko leto! Šola se je po dveh mesecih zopet napolnila s kar 41 učenci, polnimi energije, ki bodo zapluli novim šolskim izzivom nasproti. Poseben sprejem je doživelo naših 6 prvošolcev. Za učence kot tudi njihove starše smo pripravi kratek kulturni program. Prav lepo sta nas nagovorili tudi ga. ravnateljica Irena Čengija Peterlin ter vodja podružnice ga. Kristina Resnik. Po končanem skupnem srečanju, so učenci 2. – 5. razreda zapustili učilnico, pomalicali ter nadaljevali s poukom. Naši prvošolci ter njihovi starši pa so dobili nekaj osnovnih informacij v zvezi z delom ter sodelovali v ustvarjalni delavnici. Ob zaključku našega snidenja je sledilo dvojno presenečenje – torta in baloni, katerih so se učenci zelo razveselili.

Zapisala: Urška Zidar

Foto: Urška Zidar

Simona Stariha



























